### | | | | --- | --- | | | | | --- | | **Teknik- og Miljøudvalget** 7. september 2017 Sagsnr. 710-2016-49718 Dok.nr. 710-2017-176361 Sagsbehandler DPHKR | | 58.                 Forslag til lokalplan nr. 376 - Udvidelse af [adresse] og tillæg nr. 25 til Kommuneplan 13 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY, høring, TM-U, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til forslag til
”Lokalplan nr. 376 - Udvidelse af [adresse] og tillæg nr. 25 til
Kommuneplan 13”.

Formålet med planforslagene er inden for områdets i alt 8 ha
at give mulighed for udvidelse af [adresse]. Planforslagene er
aktualiseret af, at der kan opnås en væsentlig optimering af driften på
[adresse] og en højere produktion af biogas ved udvidelse af
produktionsanlægget og oplagskapaciteten for biomasse på anlægget.

Lokalplanen giver mulighed for etablering af en ny
råvaretank og en plansilo til oplag af vegetabilske biomasser som græs, halm og
majs. Herudover giver lokalplanen mulighed for at opføre en maskinhal til
maskiner og køretøjer og til et flis-kedel anlæg. Endelig udlægger lokalplanen
et potentielt byggefelt til tekniske anlæg. [adresse] oplyser, at
forbrug af diverse biomasser udelukkende er fra egen produktion.

Lokalplanområdet forudsættes afgrænset mod syd og vest af en
jordvold på 1,5 – 2,0 meter. Jordvolden tilplantes med træer og buske for at
skabe en afskærmende effekt for indsigt til anlægget. Etablering af de nye
anlæg og forlængelse af en intern arbejdsvej betyder, at nogle af de
eksisterende træer skal fældes. I lokalplanens redegørelse indgår
visualiseringer, som viser anlæg af jordvold med beplantning.

Lokalplanen inddeler området i 11 delområder
med specifikke arealanvendelser inden for hvert delområde. Denne præcise
regulering sker for at varetage diverse hensyn til grundvand, natur, vandløb og
sammenhæng til landskabet og det eksisterende kulturmiljø omkring [adresse]
og [adresse].De højeste bygninger ved procestanke og lagertanke skal
lokaliseres i en samlet enhed i den centrale del og syd/vestlige del af
lokalplanområdet.

Der er i lokalplanen lagt vægt på at sikre en landskabelig
tilpasning ved at begrænse indsigten til anlæggets bygninger. Heraf følger
begrænsede bygningshøjder, fastholdelse af eksisterende beplantning og
voldanlæg med et markant og bredt plantebælte som overgang mellem biogasanlægget
og det åbne land.

**VURDERING**

Planforslagene vurderes at udgøre en naturlig fortsættelse
af det eksisterende biogasanlæg. Udbygningen forudsætter, at rammeområdet til
tekniske anlæg udvides, hvorfor der er udarbejdet et tillæg nr. 25 til
Kommuneplan 13.

Som følge af lov om miljøvurdering af planer og programmer
er der udarbejdet en miljørapport, hvor der er lagt vægt på temaerne grundvand,
lugt, natur, sundhed, støj, landskab, transport og klimatiske forhold.
Rapporten viser, at ingen af de nævnte temaer bliver påvirket væsentligt ved
gennemførelse af udvidelsen af biogasanlægget.

**ØKONOMI**

Lokalplanen har ingen økonomiske konsekvenser for [adresse]
Kommune.

**INDDRAGELSE**

Borgerinddragelse og kommunikation om forslag til lokalplan og
kommuneplantillæg sker efter reglerne i planloven. Det er et selvstændigt mål
med planloven, at offentligheden i videst muligt omfang inddrages i
planlægningsarbejdet.

Når Byrådet har godkendt forslaget til lokalplan og
kommuneplantillæg, skal det offentliggøres ved annoncering på kommunens
hjemmeside med en indsigelsesfrist på mindst otte uger.

**INDSTILLING**

Direktøren for Teknik og Kultur indstiller
til Byrådet:

1. At ”Forslag til lokalplan nr. 376 - Udvidelse
af [adresse] og tillæg nr. 25 til Kommuneplan 13” godkendes og fremlægges i offentlig høring i otte uger.

**BESLUTNING**

**Bilag**

|  |  |
| --- | --- |
| Forslag Lokalplan nr. 376 - Udvidelse af [adresse] | 710-2017-191311 |
| Miljøvurdering - Lokalplan nr. 376 - [adresse]